Коўчыцы 2

Ко́ўчыцы 2. Сустракаецца таксама варыянт Ко́ўцічы 2 (, ) — вёска ў Светлагорскім раёне Гомельскай вобласці. Уваходзіць у склад Краснаўскага сельсавета.

У 1924—1954 гадах цэнтр Коўчыцкага сельсавета.

 Гісторыя 
Вёска вядома ў пісьмовых крыніцах з XIX стагоддзя, у Брожскай воласці Бабруйскага павета. У 1847 заснавана яўрэйская земляробчая калонія. У 1919 годзе адкрыта школа.

З 20 жніўня 1924 года да 16 ліпеня 1954 цэнтр Коўчыцкага сельсавета Парыцкага, з 29 ліпеня 1961 Светлагорскага раёна. Да 26 ліпеня 1930 у Бабруйскай акрузе, з 20 лютага 1938 у Палескай, з 8 студзеня 1954 у Гомельскай вобласці.

У 1929 годзе арганізаваны калгас. У час Вялікай Айчыннай вайны нямецкія карнікі 19 студзеня 1942 забілі 318 жыхароў. У баях супраць акупантаў у снежні 1943 загінулі 190 савецкіх салдатаў 37-й гвардзейскай стралковай дывізіі і партызан атрада Кірава 37-й партызанскай брыгады імя Пархоменкі (пахаваны ў брацкай магіле на паўднёвым захадзе). У 1944 да вёскі далучаны Барані Рог і Прудзішчы. Па перапісе 1959 года тут размяшчаліся лясніцтва, шавецкая майстэрня, сярэдняя школа, Дом культуры, бібліятэка, фельчарска-акушэрскі пункт, аддзяленне сувязі, магазін, дзіцячы сад.

 Геаграфія 
За 53 км на паўночны захад ад Светлагорска, 13 км ад чыгуначнай станцыі Мошны (на ветцы Бабруйск — Рабкор ад лініі Асіповічы — Жлобін), 163 км ад Гомеля.

 Транспартная сетка 
Транспартныя зносіны па палявой, потым аўтамабільнай дарозе Бабруйск — Рэчыца. Планіроўка складаецца з дугападобнай вуліцы, да якой з поўдня далучаецца кароткая вуліца. Забудова двубаковая, пераважна драўляная, сядзібнага тыпу.

 Насельніцтва 

 Колькасць 
 2021 год — 135 жыхароў

 Дынаміка 
 1885 год — 24 двары, 448 жыхароў
 1897 год — 544 жыхары (528 жыдоў)
 1908 год — 96 двароў, 671 жыхар
 1925 год — 118 двароў
 1959 год — 459 жыхароў (па перапісе)
 2004 год — 113 гаспадарак, 248 жыхароў
 2021 год — 135 жыхароў

 Вядомыя жыхары 
 Шымен Алтшуль — яўрэйскі гісторык.
 Віктар Іванавіч Баранаў (нар. 1936) — беларускі мастак.

 Славутасці 
 Брацкая магіла
 Курганны могільнік перыяду ранняга Сярэднявечча

 Крыніцы 

 Літаратура 
 Гарады і вёскі Беларусі: Энцыклапедыя. Т.2, кн.2. Гомельская вобласць — Мн.: БелЭн, 2005. ISBN 985-11-0330-6 ISBN 985-11-0302-0
 Еврейская энциклопедия Брокгауза и Ефрона. Том 9.

 Спасылкі 

Катэгорыя:Краснаўскі сельсавет
Катэгорыя:Населеныя пункты Светлагорскага раёна